《秀野亭》
宋代·郭阊

插汉森森万丈扶，一亭危瞰汨江隅。
幽深石壁涵清泚，崒嵂云山引翠芜。
变化阴晴诗作料，招呼豪杰酒为徒。
客来草拟閒居赋，后有千年八阵图。

作者简介：宋广州番禺人，字开先。理宗淳祐四年进士。度宗咸淳间知平江府，莅事廉明。擢监察御史。论广州置买银场，以盐科配，暨征榷诸弊罢之。既没，广人以配享崔与之、李昴英。卒年六十六。